Diari Oficial de la Generalitat Valenciana


Sumari del DOGV 4983, del 12-04-2005 (2005/3128)

Juí ordinari número 715/2002. Cèdula de notificació.
----------------------------------------------------

### Dades del document

Número de DOGV
:   4983

Data del DOGV
:   12-04-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/3128


Organisme emissor
:   Jutjat de Primera Instància Número 4 d'Elx

Tipus de document
:   Anunci

Juí ordinari número 715/2002. Cèdula de notificació. [2005/Q3128]
  
Procediment: ordinari 715/2002
  
María José Cañizares Castellanos, secretària del Jutjat de Primera Instància número 4 d'Elx
  
Juí: juí ordinari 715/2002
  
Part demandant: Gabriel Pérez Sarabia i Carlos Martí Molina
  
Part demandada: Rainer Aschroeder i Seguros Catalana Occidente, SA
  
Al juí a què es fa referència s'ha dictat sentència la part dispositiva de la qual diu així:
  
«Decisió
  
Que amb la desestimació de las excepcions de falta de legitimació activa i passiva al·legades per la mercantil demandada, i amb l'estimació en part de la demanda promoguda per Gabriel Pérez Sarabia i Carlos Martí Molina contra Rainer Aschroeder, en rebel·lia processal, i contra l'asseguradora Catalana Occidente, SA, condemne conjuntament i solidària els demandats a fi que paguen:
  
1. A l'actor el senyor Pérez Sarabia, amb l'exhibició prèvia per este últim de les corresponents factures acreditatives d'haver efectuat el desemborsament, el valor de la reparació, fins al límit de l'import sol·licitat en la demanda, del turisme Ford Scort, matrícula A-3574-CF, per impacte lateral esquerre posterior, pels següents danys: desperfecte a portes davantera esquerra i posterior esquerra, aleta posterior i para-xocs posterior, així com el pagament de la factura pel servici realitzat per a la retirada del vehicle, en la data de l'accident per la mercantil Grúas Albaladejo, més els interessos legals d'estes quantitats, que per a la companyia asseguradora seran els establits en l'article 20 de la Llei de Contracte d'Assegurança des de la data de la interposició de la demanda fins al seu complet pagament (sempre que l'actor n'acredite el desemborsament) o consignació de la quantitat amb oferiment de pagament a l'actor.
  
2. I a l'actor el senyor Martí Molina, amb l'exhibició prèvia per este últim de les corresponents factures acreditatives d'haver efectuat el desemborsament, el valor de la reparació del turisme Hyundai Pony matrícula A-1109-CN, per impacte lateral davanter esquerre, pels següents danys: desperfectes en conjunt de la roda esquerra, parabrises, retrovisor exterior esquerre, porta davantera esquerra i posterior esquerra i para-xocs davanter, així com el pagament de la factura pel servici realitzat per a la retirada del vehicle, en la data de l'accident per la mercantil Grúas Espadas, més els interessos legals d'estes quantitats, que per a la companyia asseguradora seran els establits en l'article 20 de la Llei de Contracte d'Assegurança des de la data de la interposició de la demanda fins al seu complet pagament (sempre que l'actor n'acredite el desemborsament) o consignació de la quantitat amb oferiment de pagament a l'actor.
  
Notifiqueu la present resolució a les parts, i informeu-los que contra esta resolució s'hi pot interposar un recurs d'apel·lació en ambdós efectes, en el termini de cinc dies a partir de la notificació.
  
Esta és la meua sentència, que es portarà al llibre de les de la seua classe, i la secretària estendrà en les actuacions l'oportú testimoniatge, definitivament jutjant en primera instància, que pronuncie, mane i firme».
  
Atés el desconeixement de l'actual domicili o residència de la part demandada, mitjançant la provisió de la data, el jutge ha acordat la publicació del present edicte al tauler d'anuncis del jutjat i en el butlletí oficial de la Comunitat Valenciana per a portar a efecte la diligència de notificació de sentència al codemandat, Rainer Aschroeder, ja que se n'ignora el parador.